Lav et referat af nedenstående tekst:

Tekst:
- Jeg skal prøve at samle sutten op, når Stig taber den. Og det kommer helt sikkert til at ske. Sådan udtrykker Stig Nicolaysens kone, Dorte, sig om hendes rolle i den 63-årige nordjydes drøm om at krydse USA på cykel. Et ekstremløb på 5000 kilometer. Og den opgave måtte hun tage på sig, da 'Stædige Stig' næsten to uger før starten på vanvidsløbet, fik et ildebefindene og kollapsede. Det har Stig Nicolaysen selv delt på sin Facebook-profil fra sin sygeseng i Los Angeles. Se videoen længere nede. I løbets 38 år lange historie er det kun lykkedes for 290 ryttere at gennemføre det. I 2019 udgik Stig Nicolaysen med lungebetændelse efter 800 kilometer. I 2016 nåede han at cykle 4000 kilometer, inden en sovende arm satte ham ud af spillet. Denne gang var det endnu mere dramatisk, for allerede inden startskuddet var drømmen brast: - Natten til tirsdag faldt gammelfar ud af sengen ramt af et ildebefindende, skriver han i opslaget og erklærer Race Across America-drømmen for ovre "inden vi nåede at stå på startsstregen." Han og konen var allerede i USA for at forberede sig, da chokket indtraf. Herefter krævede det hurtig reaktion for at få sendt Stig Nicolaysen i ambulance på det nærliggende hospital Ronald Reagan Medical Center. I al hast måtte to blodpropper i hjernen opereres væk. - Vi er rigtig kede af at måtte skuffe rigtig mange, men håber på forståelse for at vi vælger livet og fremtiden til, skriver han videre. Hele Stig Nicolaysens mission går ud på at inspirere andre til at sætte sig mål i livet. Det begyndte, da hans nu raske søn blev ramt af kræft i 2014. Og i årenes løb har han og teamet samlet over 240.000 kroner ind til Børnecancerfonden.

Referat:
Et ildebefindende, to blodpropper og en operation i Los Angeles spænder på dramatisk vis ben.